cyanic-selkie/wikianc huggingface dataset:
Lillestrøm kommune
Historikk
1. januar 2020 vart Skedsmo, Fet og Sørum kommunar slegne saman til nye Lillestrøm kommune. Samstundes vart Akershus fylke slege saman med Østfold og Buskerud til nye Viken fylke, som kommunen er ein del av.
Næringsliv
Viktige bransjer er grafisk industri, verkstadindustri og kjemisk industri, og størstedelen av industrien ligg i området Strømmen-Lillestrøm-Kjeller.
Tom Malone
Tom «Bones» Malone er ein amerikansk jazzmusikar, arrangør og produsent. Som kallenamnet hans syner til, spelar han trombone, men òg trompet, tuba, tenorsaksofon, barytonsaksofon, fløyte, pikkolo, og andre instrument.
Han er kjend som medlem av The Blues Brothers og CBS Orchestra, husbandet til Late Show med David Letterman.
Tidleg liv
Han spelte trompet med Brenda Lee i ein nattklubb i Jackson i Mississippi, medan han gjekk på The University of Southern Mississippi. Etter at han starta å spele for Warren Covington, leiaren for Tommy Dorsey Orchestra, vart han musikar på fulltid.
Karriere
Etter utdanning var over arbeidde Malone i ei banda til Woody Herman (1969), Duke Pearson (1970), Louie Bellson (1971), Doc Severinsen, Frank Zappa (1972) og Blood, Sweat & Tears (1973). I 1973 starta Malone eit nært, 15 år langt samarbeid med Gil Evans, som hadde stor musikalsk innverknad på han. Med Evans, spelte Malone inn sju album og turnerte verda over. I 1975 turnerte Malone med Billy Cobham og i 1976 med The Band.
I 1970, etter han vart høyrt i lag med Ten Wheel Drive and Genya Ravan, fekk han ein telefon frå Saturday Night Live (SNL), som då var eit nytt komishow på NBC. Malone arrangerte musikk for showet frå 1975 til 1985 og var musikalsk leiar for showet frå 1981 til 1985. Ein enkel SNL-sketsj med John Belushi og Dan Aykroyd førte til The Blues Brothers. Malone arrangerte musikken for den opphavlege sketsjen, og vart ein del av bandet the Blues Brothers og den seinare filmen. I filmen spelar han ein fiktiv versjon av seg sjølv. I 1993 vart Malone igjen med SNL-veterananePaul Shaffer (klaverinstrument) og Will Lee, (bass), i CBS Orchestra. I 1997 medverka Malone med musikk til Blues Brothers 2000.
Malone var med i CBS Orchestra den 1. november 1993, lg medverka med meir enn 1600 arrangement for Late Show.
Som studimusikar har han vore med på meir enn tusen innspelingar, meir enn 3000 radio- og fjernsynsreklamar og over 4000 live fjernsynsshow. Malone har òg spelt på kjenningsmelodiane til CBS This Morning, Murder, She Wrote og Vinter-OL 1992, alle på CBS Television Network. Soloalbumet hans, Soul Bones, vart spelt inn i lag med med Paul Shaffer og Blues Traveler sin John Popper.
Han har ofte spelt med hyllestbandet til Beatles, The Fab Faux i lag med Will Lee. Han har òg ofte spelt med The Blues Brotherhood, eit hyllestband til Blues Brothers.
Diskografi
Malone har spelt med arrangert for, og/eller spelt inn med Paul Shaffer and the CBS Orchestra, The Blues Brothers, Blood, Sweat & Tears, Gil Evans, Frank Zappa, Billy Cobham, The Band, James Brown, Ray Charles, Stevie Wonder, Aretha Franklin, Al Green, Al Jarreau, Ashford & Simpson, Average White Band, Baja Men, Barry Manilow, BB King, BeeGees, Bette Midler, Billy Joel, Billy Preston, Clint Black, Bobby Bland, Bonnie Raitt, Boz Skaggs, Buddy Rich, Carly Simon, Cee-Lo Green, Chaka Kahn, Chuck Mangione, Cyndi Lauper, Count Basie, David Bowie, David Byrne, David Sanborn, Diana Ross, Dr. John, Earth, Wind & Fire, Eddie Murphy, Eddie Palmieri, Elton John, Eric Clapton, Etta James, Faith Hill, 50 Cent, Four Tops, Frankie Valli, Garth Brooks, Gato Barbieri, George Benson, George Clinton, Gloria Estefan, Gloria Gayner, Hank Crawford, Hanson, Harry Connick, Jr., Hector LaVoe, Herbie Mann, Hubert Laws, J. Geils Band, James Taylor, Jeff Beck, Jennifer Hudson, Jimmy Cliff, Jimmy Page, Joe Cocker, Joe Jackson, Johnny Mathis, John Mayer, Johnny Taylor, Jose Feliciano, Joss Stone, The Killers, Leo Sayer, Les & Larry Elgart, Levon Helm, Little Anthony & The Imperials, Little Milton, Little Richard, Lou Reed, Lou Rawls, Louis Bellson, Luther Vandross, Mandrill, Martha & The Vandellas, Marvin Gaye, Meatloaf, Meco, The Meters, Michael Brecker, Miles Davis, Mongo Santamaria, Nancy Wilson, ‘N Sync, Neville Brothers, The O’Jay’s, Olivia Newton-John, Pat Metheney, Paul Simon, Peter Frampton, Phil Collins, Phil Woods, Pink Floyd, Pointer Sisters, Ralph MacDonald, Randy Brecker, Randy Newman, Rick Danko, Ringo Starr, Robert Plant, Ron Carter, Rubin Blades, Rupert Holmes, Sam & Dave, Samantha Sang, Saturday Night Live, Sheena Easton, Shirley Bassey, Solomon Burke, Snoop Dog, The Spinners, Spyro Gyra, Stanley Clark, Stanley Turrintine, Stephanie Mills, Steely Dan, Steve Winwood, Sting, Stuff, The Stylistics, The Supremes, Teddy Pendergrass, The Temptations, Tina Turner, Tom Petty, Tom Scott, Tony Bennett, Usher, Van McCoy, Van Morrison, Vicki Sue Robinson, Village People, Vince Gill, Whitney Houston, Willie Colon, Willie Nelson, Wilson Pickett, Woody Herman og mange fleire.
Blaker kyrkje
Blaker kyrkje er ei trekyrkje (bindingsverk) i Lillestrøm kommune, Viken fylke. Kyrkja vart teikna at Otto Schønheyder og oppført av byggmeister Gulbrand Johnsen i 1881, med vigsling 21. desember. Det har elles vore kyrkje i Blaker sidan mellomalderen.
Brastad i Bohuslän
Brastad er ein svensk tettstad i Lysekils kommun i Västra Götalands län i landskapet Bohuslän. I 2005 hadde tettstaden 1 821 innbyggjarar.
Richard van der Riet Woolley
Sir Richard van der Riet Woolley var ein engelsk astronom som vart Astronomer Royal.
Van der Riet var ein direktør ved Mount Stromlo Observatory frå 1939 til 1955 og den 11. Astronomer Royal i Storbritannia frå 1956 til 1971. Han arbeidde mellom anna med teoretisk astrofysikk, stellardynamikk og galaktisk dynamikk.
Morten Storebø
Morten Storebø er ordførar i Austevoll kommune i perioden 2015-2019. Han representerer Høgre.
Storebø har tidlegare vore politisk rådgjevar i Nærings- og handelsdepartementet under Solberg-regjeringa. Han har også vore representant i kommunestyret i Austevoll ifrå 2003 til 2009, og Hordaland fylkesting frå 2011 til 2013.
DVD-en Ultimate Kylie
Ultimate Kylie er ein DVD utgjeven samstundes med samlealbumet Ultimate Kylie av Kylie Minogue, og inneheld alle musikkvideoane frå studioalbuma hennar. Han inneheld òg ei framføring av «Can't Get Blue Monday Out of My Head» på BRIT Awards i 2002.
Innhald på DVD og CD
Reklamane for albumet og DVD-en hevda at dei inneheld alle singlane Minogue har gjeve ut i Australia og Storbritannia, noko som ikkje er heilt korrekt. Fleire songar er ikkje med på DVD-en. Frå debutalbumet Kylie vart songane «It's No Secret» og «Turn It into Love» ikkje inkludert, medan det ikkje vart gjeve ut noko musikkvideo til «Turn It into Love». Dei fleste av songane hennar frå Let's Get to It vart utelatne, og berre «Give Me Just a Little More Time» frå det albumet er inkludert på DVD-en.
Postbåt
Ein postbåt var opphavleg mindre robåtar og seglbåtar eigd av bønder, såkalla postbønder, som vart pålagt å føre post i sitt distrikt. Denne plikta vart pålagt fyrste gong i 1653.
Sidan er postbåt nytta om dampdrivne kystruteskip som primært skulle sørgje for rask og regelmessig postgang. Postverket vart det fyrste dampskipsreiarlaget i Noreg då DS «Constitutionen» vart sett inn på ruta frå Christiania til Christianssand i 1827. Dette skipet vart primært skaffa for å sikre postgangen.
Dei fyrste forsøka med dampskip i fast postrute i Nord-Noreg byrja med hjuldamparen DS «Prinds Gustav» som gjekk frå Trondheim 5. mars 1838 med Hammerfest som destinasjon. I 1841 var det skipa samanhengjande, rutemessig postbåtsamband frå Oslo til Hammerfest.
Brattås i Kungsbacka
Brattås er ein svensk tettstad i Kungsbacka kommun i Hallands län i Halland. I 2005 hadde tettstaden 339 innbyggjarar.
Friidrett under Sommar-OL 1964
Friidrettsøvingane under Sommar-OL 1964 i Tokyo vart avvikla i tida 14. til 21. oktober 1964. Det vart tevla i 36 øvingar, 24 for menn og 12 for kvinner. 400 meter for kvinner og femkamp, også for kvinner, stod på OL-programmet for fyrste gong. 1016 utøvarar frå 82 land deltok i tevlingane.
Olympiastadion i Tokyo hadde åtte løpebanar, og for fyrste gong deltok åtte utøvarar i finalane på dei kortare distansane. Derimot heldt ein fram med at einast seks utøvarar fekk delta i dei tre siste finaleomgangane i kastøvingane og lengdehopp og i tresteghopp.
USA sine firemannslag sette verdsrekord både på den korte og den lange stafetten. Kappgjengaren Abdon Pamich frå Italia forbetra verdsrekorden på 50 km og etiopias Abebe Bikila sprang fortare på maraton-distansen enn nokon før han. Mary Rand og Ann Packer, begge frå Storbritannia, sette kvar sin verdsrekord på høvesvis 800 meter og i lengdehopp. Irina Press, som representerte Sovjetunionen, forbetra verdsrekorden i femkamp. Bob Hayes frå USA tangerte verdsrekorden då han vann 100 meter.
Lyle Mays
Lyle David Mays var ein USA-amerikansk jazzpianist, komponist og medlem av Pat Metheny Group. Metheny og Mays komponerte og arrangerte nesten all musikken til gruppa, og for dette har Mays vunne elleve Grammyprisar.
Langeland skule
Langeland skule er ein offentleg barneskule på Langeland i Stord kommune. Rektor ved skulen er Anita Eriksen (2016).
Lyle Mays
Som leiar
Med The Pat Metheny Group
Friidrett under Sommar-OL 1964
100 m
Finale: 15. oktober <br style="clear:both" />
200 m
Finale: 17. oktober <br style="clear:both" />
400 m
Finale: 19. oktober <br style="clear:both" />
800 m
Finale: 16. oktober <br style="clear:both" />
1500 m
Finale: 21. oktober <br style="clear:both" />
5000 m
Finale: 18. oktober <br style="clear:both" />
10 000 m
Dato: 14. oktober <br style="clear:both" />
Maraton
Dato: 21. oktober <br style="clear:both" />
20 km kappgang
Dato: 15. oktober <br style="clear:both" />
110 m hekk
Finale 18. oktober <br style="clear:both" />
400 m hekk
Finale: 16. oktober <br style="clear:both" />
3000 m hinder
Finale: 17. oktober <br style="clear:both" />
4 × 100 m stafett
Finale 21. oktober <br style="clear:both" />
4 × 400 m stafett
Finale 21. oktober <br style="clear:both" />
Høgdehopp
Finale 21. oktober <br style="clear:both" />
Stavhopp
Finale 17. oktober <br style="clear:both" />
Tresteghopp
Finale: 16. oktober <br style="clear:both" />
Kulestøyt
Finale am 17. oktober <br style="clear:both" />
Diskoskast
Finale: 15. oktober <br style="clear:both" />
Sleggjekast
Finale: 18. oktober <br style="clear:both" />
Spydkast
Finale: 14. oktober <br style="clear:both" />
Tikamp
Dato: 19./20. oktober <br style="clear:both" />
100 m
Finale: 16. oktober <br style="clear:both" />
200 m
Finale: 19. oktober <br style="clear:both" />
400 m
Finale: 17. oktober <br style="clear:both" />
800 m
Finale: 20. oktober <br style="clear:both" />
Høgdehopp
Finale: 15. oktober <br style="clear:both" />
Lengdehopp
Finale: 14. oktober. Mary Rand forbetra i femte omgang verdsrekorden med seks centimeter. <br style="clear:both" />
Kulestøyt
Finale: 20. oktober <br style="clear:both" />
Spydkast
Finale: 16. oktober.
Femkamp
Dato: 16./17. oktober <br style="clear:both" />
Bratten
Bratten er ein liten tettstad i Lycksele kommun i Västerbottens län i Sverige.
Róbert Vittek
Róbert Vittek er ein slovakisk fotballspelar som for tida spelar for den tyrkiske klubben MKE Ankaragücü.
Karriere
Vittek starta karrieren sin i heimklubben Slovan Bratislava i 1999. I 2003 gjekk han over til 1. FC Nürnberg, som på den tida låg i andre divisjon i den tyske Bundesligaen, men som rykte opp til 1. divisjon (og øvste divisjon) i 2004/05-sesongen. I Nürnberg hadde Vittek litt varierande prestasjonar, men i andre halvdel av 05/06-sesongen spela han så bra at fleire internasjonale klubbar vart interesserte i han. Til slutt skifte han til franske Lille OSC i 2008. Den fyrste februar 2010 forlét Vittek Lille og signerte ein halvtårs låneavtale med tyrkiske MKE Ankaragücü. Seinare same året kjøpte Ankaragücü overføringsbeløpet frå Lille, og Vittek spelar framleis for den tyrkiske klubben.
Vittek har også spela på det slovakiske landslaget sidan 2001. Under fotball-VM 2010 i Sør-Afrika vart Vittek Slovakia sin toppscorar med til saman fire mål. Slovakia vart slått ut av Nederland i ein åttandedelsfinale i denne meisterskapen.
Ra'anana
Ra'anana (hebraisk skrift רַעֲנָנָה, tyder «Fersk») er ein by i hjartet av den sørlege Sharonsletta i Det sentrale distriktet i Israel. Han har eit folketal på 68 300 (2009). Ra'anana grensar til Kfar Saba i aust og Herzliya i sørvest. Dei fleste innbyggjarane er innfødde israelarar, men her finst òg ein god del innvandrarar frå Amerika og Europa.
Mange leiande, globale og lokale selskap har kontor i det høgteknologiske industriområdet i Ra'anana. Han fekk status som ein «Grøn by» av Verdas Helseorganisasjon i 2005.
Historie
I 1912 danna selskapet for jødisk busetnad i Israel gruppa «Ahuza A – New York» for å kjøpe landområdet i Israel for eit jordbrukssamfunn. Den første verdskrigen forseinka planane deira, men den 2. april 1922 drog to vogner frå Lilienblum- og Herzlgata i Tel Aviv med fire «Ahuza»-medlemmar, tre arbeidarar og to væpna vakter. Etter ei fem timar lang reise, lossa dei bagasjen sin på staden som skulle bli Ra'anana.
I den første tida vart busetnaden kalla «Ahuza A – New York.» Arabarane i regionen kalla han «Vesle Amerika» sidan dei fleste innbyggjarane var engelsktalande og kom frå New York. Seinare fekk han namnet «Ra'anania» og til slutt «Ra'anana». Under sjølvstendekrigen var han ein landsby med 3 000 innbyggjarar. Seint i 1960-åra hadde han eit folketal på 85 000 og dekka eit område på 15 km². I 1980-åra fekk Ra'anana bystatus.
Idrett
Den største fotballklubben i byen er Hapoel Ra'anana. I basketball er byen representert ved Bnei Hasharon, som spelar ved MetroWest skule.
Venskapsbyar
Ra'anana er venskapsby med:
Erich von Drygalski
Erich Dagobert von Drygalski var ein tysk geograf, geofysikar og polarforskar, fødd i Königsberg i Preussen.
Long Player av Faces
Long Player er det andre albumet til den britiske rockegruppa Faces, utgjeve i februar 1971. Her finst eit konsertopptak av Paul McCartney sin «Maybe I'm Amazed» og «I Feel So Good» frå Fillmore East i New York frå 11. oktober 1970.
Erich von Drygalski
Mellom 1882 og 1887 studerte Drygalski matematikk og naturvitskap ved Universiteta i Königsberg, Bonn, Berlin og Leipzig.
Frå 1901 til 1903 leia han Gauss-ekspedisjonen, den første tyske ekspedisjonen til Antarktis.
Long Player av Faces
Ein singelversjon av «Maybe I'm Amazed» kom ut like før albumet, med ein studioversjon av songen.
Den 28. august 2015 kom albumet ut med nymastra lyd og bonusspor, inkludert to songar som ikkje var gjevne ut før, «Whole Lotta Woman» og den instrumentale «Sham-Mozzal». To konsertopptak til frå Fillmore East vart òg inkludert.
Forretningsperson
Ein forretningsperson er ein person som driv ei form for forretning. Ein brukar ofte omgrepa forretningsmann og forretningskvinne for å skilja kjønn. Forretningspersonar driv typisk med økonomi.
Gail Zappa
Gail Zappa ( som Adelaide Gail Sloatman) var den andre kona til musikaren og komponisten Frank Zappa, og var tillitskvinne i Zappa Family Trust. Dei møttes i 1966 då ho arbeidde på Whisky a Go Go i Los Angeles, og dei gifta seg 21. september 1967, då ho var gravid med det første barnet deira, Moon Zappa. Dei fekk tre born til: Dweezil Zappa, Ahmet Zappa og Diva Zappa. Ho var tante til modellen og skodespelarinna Lala Sloatman.
Ein kan sjå eit kort glimt av Gail med musikaren og kjærasten Bobby Jameson i dokumentarfilmen Mondo Hollywood frå 1967. Scenen vart filma i 1965 og 1966, før ho møtte Frank.
Sidan Frank Zappa døydde i 1993, hadde ho oversyn med utgjevinga av musikken hans, mellom anna store mengder musikk som ikkje var gjeve ut før, som leiar av Zappa Family Trust. Fondet eig opphavsrettane til musikken til Frank Zappa, i tillegg til dei kommersielle bileta hans.
Färingsö
Färingsö or Svartsjölandet er ei øy i Mälaren i Sverige. Ho dekkjer eit område på 82 km². Øya ligg i Ekerö kommun og den største tettstaden på øya er Stenhamra. Øya er òg kalla opp etter tettstaden Svartsjö.
Sigrunn Kari Stokkenes
Sigrunn Kari Stokkenes er ein norsk lærar og logoped. Ho er frå Nordfjordeid i Eid kommune. Stokkenes er medlem i Sogn og Fjordane Skrivelag og har hatt tekstar i antologi og blad. Boka "Ord frå deg" inneheld dikt og prosatekstar av eldre og nyare dato. Naturen er ei sterk inspirasjonskjelde for Stokkenes, likeeins eigne opplevingar og medmenneska sine livssituasjonar.
Secret Lake
Secret Lake er ein innsjø av smeltevatn 3,5 km vest for Ares Cliff, nær austkysten av Aleksanderøya i Antarktis. Innsjøen ligg i ein dalbotn og får vasstilførsel frå eit område av stagnert is. Han ligg 100 m oppom austkanten av Marsbreen og er berre synleg frå dalbotnen eller frå lufta. Innsjøen vart først kartlagt av Directorate of Overseas Surveys frå satellittbilete av NASA i samarbeid med U.S. Geological Survey. Namnet vart gjeve av UK Antarctic Place-Names Committee og syner til den avsidesliggande plasseringa.
Arne-Christian Mohn
Arne-Christian Mohn er ordførar i Haugesund kommune i perioden 2015-2019. Han representerer Arbeidarpartiet. Han har vore medlem av bystyret i Haugesund sidan 2004, og var også ordførarkandidaten til Arbeidarpartiet ved valet i 2011.
Mohn er kirurg og er tilsett ved Haugesund sjukehus.
Slalom Lake
Slalom Lake er ein liten innsjø 500 meter nord for Ardley Cove på Fildes Peninsula på King George Island. Han ligg bør den sovjetiske Bellingshausen-stasjonen, reist i 1968, og vart av dei namngjeven «Ozero Slalomnoje» (Slalomsjøen). Den omsette forma er godkjend.
Quartermain Point
Quartermain Point er eit kjenneleg nes nord i Moubray Bay mellom Helm Point og Cape Roget. Det vart namngjeve av New Zealand Geological Survey Antarctic Expedition (NZGSAE), 1957–58, etter L.B. Quartermain, direktør i New Zealand Antarctic Society.
Gatlin Peak
Gatlin Peak er eit markant, men snødekt fjell, som ligg 4,5 nautiske mil nordaust for Steel Peak i Welch Mountains i Palmer Land i Antarktis. Det vart kartlagd av US Geological Survey i 1974, og vart namngjeven av Advisory Committee on Antarctic Names etter løytnant Donald H. Gatlin i U.S. Navy Reserve, ein navigatør på flyturane med LC-130 som tok flyfotografi i løpet av Operasjon Deep Freeze 1968 og 1969.
Kåre Martin Kleppe
Kåre Martin Kleppe er ein norsk lokalpolitikar som vart vald til ordførar i Tysnes kommune i perioden 2015-2019. Han representerer Høgre, som styrer kommunen i ein koalisjon med Senterpartiet og Framstegspartiet. Han var berre 22 år gamal då han vart ordførar, og er med det den yngste ordføraren i Noreg i denne perioden. Før tiltredinga var han lærarstudent.
The Plateaux of Mirror
Ambient 2: The Plateaux of Mirror er eit album frå 1980 av ambient-musikaren Harold Budd og Brian Eno. Det er den andre lydinstallasjonen i Ambient-serien til Eno, som starta i 1978 med Music for Airports. Dei har liknande plateomslag som syner eit landleg terreng på eit kart.
Bredared
Bredared er ein svensk tettstad i Borås kommun i Västra Götalands län i landskapet Västergötland. I 2005 hadde tettstaden 264 innbyggjarar.
Skokrem
Skokrem er ein pasta eller krem som blir brukt til skopussing for å gje skor og støvlar ny glans, betre vassavstøyting og betre livslengd. Ved bruk tek ein skokrem på skorne, og så børstar ein dei. For å få glans pussar ein skorne med ei fille etter å ha påført skokremen.
The Plateaux of Mirror
Oversyn
Eno produserte Budd-albumet The Pavilion of Dreams etter den britiske låtskrivaren Gavin Bryars introduserte paret, som førte til at samarbeidet på dette albumet.
Eno fortalte at Budd improviserte over lydar som Eno sette opp. Hovudsakleg spelar Budd på akustisk piano som er handsama av Eno. Nokre songar er spelte på elektrisk piano. Sidan albumet vart innspelt med analogt utstyr, kan ein høyre suselydar frå lydbanda Eno nytta for dei handsama lydane på fleire av spora.
Skokrem
Skokrem er laga av voks, løysemiddel og fargestoff. Dei kan ha ulike typar konsistens, som hard voks, mjukare krem og flytande væske. I dag er han som regel laga av petroleumsdestillat.
Freden i Stolbova
Forhandlingane
Frå avreisa hadde Sverige gått inn i forhandlingar med store ambisjonar og med voner om oppfylle ein gammal draum om få all russisk handel til å gå gjennom svensk territorium. Som ein konsekvens av denne ambisjonen kravde svenskane opphavleg utstrakte territoriale krav i vestlege Russland, blant anna den viktige nordlege hamna av Arkhangelsk. Likevel sende Jakob I av England ein delegasjon for å mekle, og det same gjorde hollendarane under Reinald Brederode, hovudsakleg for å sikre seg at Arkhangelsk ikkje hamna på svenske hender, noko som ville ha gjort den omfattande handelen mellom Vest-Europa og Russland langt vanskelegare. Målet til Sverige var å stenge russarane ute frå alle hamner ved Austersjøen, og verne Finland ved Ladogasjøen.
Dei innleiande fredsforhandlingane starta i august 1615, men russarane nekta å forhandle så lenge Gustav II Adolf kringsett den russiske festninga Pskov. Kringsetjinga vart heva han 17. oktober og forhandlingane kunne byrje i januar 1616 i Diderino med Jakob de la Gardie i spissen for den svenske delegasjonen. Som nemnt var òg hollendarane og engelskmennene til stades, medan danskane vart haldne ute.
Arkhangelsk endra ikkje eigar som eit resultat av forhandlingane, delvis på grunn av engelskmennene og hollendarane, men hovudsakleg sidan Russland greidde å sameine seg under ein tsar, Mikhail Fjodorovitsj Romanov. Då nyhendene nådde Russland om at krigen til svenskane mot Polen snart var over var russarane raske med å få forhandlingane i gang for alvor – vitande om at dei ikkje kunne makte at svenskane gjenopna krigen mot berre ein front.
Meklar var John Mericke, den engelske agenten til Moskovittkompaniet i Russland, og under trusselen om at Polen ville inngå fred med Sverige bøygde russarane av og fredsavtala vart underteikna heime hos meklaren John Mericke i Stolbova. Avtala vart signert av utsendingar for den russiske tsaren Mikhail Romanov, og for Sverige av Jakob de la Gardie, Henrik Horn, Arvid Tönnesson Vildman og Måns Mårtensson Palm.
Vilkåra til avtala
I den endelege fredsavtala vart tsaren og den svenske kongen Gustav II Adolf samde om dei følgjande vilkåra:
Resultat
Sverige fekk gjennom avtala grensar mot Russland langs innsjøane Ladoga og Peipus som var lett å forsvare. Etter sigande skal Gustav Adolf ha kommentert: «Eg håpar at det skal bli vanskeleg for russarane å hoppe over bekken». Russland vart utestengt frå Austersjøen sidan Sverige no åtte ei samanhengande landgrense med Karelen, Kexholms län, Ingermanland og Estland. Denne utestenginga førte enno til at konfliktane med Russland fortsette og med nederlaget i den store nordiske krigen vart Ingermanland og Estland og delar av Karelen avstått til Russland.
England er offisielt kreditert for å forhandla fram freden gjennom meklaren deira John Mericke, skjønt innsatsen til hollendarane var òg viktig. Seinare vart leiaren for den hollandske delegasjonen Reinald Brederode utnemnd til svensk friherre av Wesenberg i Estland for innsatsane sine under forhandlingane.
Matias Tellez
Matias Tellez er ein musikar frå Bergen.
Matias Tellez er fødd i Bergen av chilenske foreldre. Han vart kåra til «Årets Urørt 2008» på NRK Urørt med låta «Brand New Kicks» og signerte platekontrakt med Sony BMG tidleg i 2008. Han har gjeve ut to album som soloartist.
Fool for the City
Fool for the City er det femte studioalbumet til det engelske rockebandet Foghat, gjeve ut i 1975. Dette var det første platinaalbumet deira i USA og i lag med tittesporet inneheld albumet signaturlåten deira, «Slow Ride». Dette var òg det første albumet deira etter at det opphavlege medlemmet Tony Stevens slutta, og vart spelt inn med produsenten Nick Jameson på bass og klaverinstrument. Han var òg medlåtskrivar på avslutsningssporet på albumet, «Take It Or Leave It», med Dave Peverett. Bassisten Craig MacGregor vart henta inn i bandet kort tid etter albumet kom ut.
Finnhamn
Finnhamn er ei øy i nordlege delen av Stockholms skjergard rett austom Ingmarsö og innanfor Husarö. Finnhamn omfattar òg øyane Store Jolpan, Vesle Jolpan og Idholmen. Øyane er populære turistmål og ein kan kome dit via Waxholmsbåt året rundt.
Fool for the City
Plateomslaget syner trommeslagaren Roger Earl som sit aleine på ein liten kasse og fiskar i ein kum midt på East 11th Street i New York City.
Finnhamn
Namnet Finnhamn kjem seg av at finske seglskuter på veg til eller frå Stockholm via Husaröleden utnytta den naturlege hamna ved Store Jolpan.
Mount Geier
Mount Geier er dominerande, stort sett snødekte fjellet heilt nord i Schirmacher Massif, nær austkysten av Palmer Land i Antarktis. Det vart kartlagd av US Geological Survey (USGS) i 1974, og vart namngjeven av Advisory Committee on Antarctic Names etter Frederick J. Geier, ein topografisk ingeniør med geologi- og landmålingsgruppa frå USGS til Lassiter Coast, 1969–70.
Finnhamn
Øya vart kjøpt av Stockholm by i 1943 og ein sommargard og ein hytteby vart anlagt for å kunne gje sommerferie til mindre velståande Stockholmsfamiliar på same måte som på til dømes Grinda. Styret av øya har i den seinare tida vorte skjøtta av Skärgårdsstiftelsen.
Fool for the City
Salslister
Singlar - Billboard (USA)
Finnhamn
På Finnhamn finst i dag ein heilårsope vandreheim, som sommarstid òg driv butikken, sommargarden og hyttebyen, Idholmens gard, med økologisk landbruk og gardssalg og dessutan ei sommaropen kro.
Renate Møgster Klepsvik
Renate Møgster Klepsvik er ein norsk lokalpolitikar som representerer Framstegspartiet. Ho var ordførar i Austevoll kommune frå 2013 til 2015.
Frogner gamle kyrkje
Frogner gamle kyrkje er ei langkyrkje frå ca. 1180 i Lillestrøm kommune i Viken fylke. Byggverket er i stein og har 90 sitjeplassar.
Kyrkja brann i 1918, og dateringa byggjer på ei runeinnskrift som vart funnen på branntomta. Ny kyrkje vart oppført og vigsla i 1925, og mot slutten av 1930-åra byrja ein arbeidet med å setje i stand gamlekyrkja. Det tok mange år, men kyrkja var visstnok klar rundt 1977. Likevel vart ho vigsla først i 1981.
Mykje av teiknearbeidet i samband med innreiinga vart utført av Bjarne Hvoslef, medan Karl Ekstrøm gjorde mykje av snekkerarbeidet.
Den Store Danske Encyklopædi
Den Store Danske Encyklopædi (SDE, Nationalencyklopædien) er eit dansk leksikon på 21 bind. Det inneheld om lag 115 000 artiklar. Det fyrste bindet kom i 1994, og det 20. kom i 2001. I tillegg er det gjeve ut eit supplementsbind frå desember 2002 (21. bind) og i desember 2003 kom to indeksbind ut til verket. Meir enn 3 000 sakkunnige har medverka under leiing av professor i dansk språk Jørn Lund. Leksikonet vart òg gjeve ut i elektronisk form (CD-ROM) frå 2004. Det digitale leksikonet hadde i 2017 meir enn 194 000 artiklar.
SDE vart gjeve ut omtrent samstundes med den svenske Nationalencyklopedin og den tredje utgåva av Store norske leksikon. I alle tre landa hadde ein samstundes ein offentleg debatt om behovet og rammene for eit nasjonalt standardleksikon, og dei tre verka har observert rolleforståinga til kvarandre og einkvar sine redaksjonelle prinsipp. SDE har fått omfattande støtte både til sitt papirbaserte leksikon og nettutgåva si frå Augustinus Fonden.
Internettleksikon
Den 26. februar 2009 lanserte det danske Gyldendal-forlaget nettleksikonet Den Store Danske, ein digital versjon av dei trykte versjonane som vart gjevne ut i 20 bind frå 1994 til 2001. Nettleksikonet vart ope og tilgjengeleg for alle og inntektene skulle dekkjast igjennom annonsesal. I fleire år sleit Gyldendal med å dekka kostnadane nettleksikonet medførte. I august 2017 vedtok Gyldendal å leggja ned nettleksikonet som fylgje av manglande inntekter. Innhaldet var framleis tilgjengeleg på nettet, men vart ståande utan oppdateringar fram til 2020.
Frå 25. mai 2020 vart leksikonet halde ved like av foreininga lex.dk, med medlemer som danske universitet, Gads Forlag, Det Danske Språk- og Litteraturselskab og Gyldendal. Leksikonet vart relansert under nettadressa Lex.dk. Oppdateringa av artiklar er i dag finansiert av den danske staten.
Rettar
Dei originale artiklane frå Den Store Danske Encyclopædi kan ein lesa gratis, men dei kan ikkje distribuerast eller brukast kommersielt.
I dei nye artiklane, som er laga av brukarane, kan forfattaren sjølv velja mellom lisensane 'avgrensa gjenbruk' og 'fri lisens' (CC BY-SA 3.0).
Den Store Danske er verna under dansk lov om opphavsrett og høyrer til Gyldendal. Retten til å nytta innhaldet digitalt høyrer til den danske staten.
Al Oerter
Alfred Adolf Oerter, kjend som Al Oerter, var ein USA-amerikansk friidrettsutøvar som tevla i diskoskasting. Han vart olympisk meister i øvinga fire gongar på rad i tida 1956-68. Sin personlege rekord på 69,46 meter sette han som 43-åring i 1980.
Dagmund Moldestad
Dagmund Moldestad er ein norsk sjømann og historikar. Han er frå Breim i Gloppen kommune, og busett i Bergen. Moldestad har halvårig kurs i lokalhistorie, grunnfag i jus og bachelor- og mastergrad med vekt på historie.
Bredaryd
Bredaryd er ein svensk tettstad i Värnamo kommun i Jönköpings län i Småland. I 2005 hadde tettstaden 1 440 innbyggjarar.
Back to Earth av Cat Stevens
Back to Earth er det ellevte studioalbumet til den engelske songar/låtskrivaren Cat Stevens. Det er det einaste albumet han spelte inn under namnet Cat Stevens etter at han konverterte til islam fram til utgivinga i september 2017 av The Laughing Apple, det femtande studioalbuma hans (kreditert «Yusuf / Cat Stevens»). Det var òg det siste albumet med moderne vestleg musikk som han spelte inn før An Other Cup, 28 år seinare.
Bakgrunn
Den 8. desember 1977 vart Stevens tildelt «Sun Peace Award» av Symphony for the United Nations i New York City. Den 23. desember 1977 gjekk Stevens inn i Regent's Park Mosque i London og omfamna formelt islam.
Den 4. juli 1978 skifta Steven Georgiou namn til Yusuf Islam. Sjølv om han ønskte å trekkja seg tilbake frå populærmusikken etter den religiøse konverteringa si, skylde Islam plateselskapet sitt Island/A&M eitt «Cat Stevens»-album til under platekontrakten sin.
Yusuf spelte inn dette albumet i november 1978 gjenforeina med produsenten sin frå tidleg på 1970-talet, Paul Samwell-Smith, og arrangør Del Newman, i tillegg til gitaristen hans, Alun Davies, trommeslagaren Gerry Conway, som ikkje hadde vore med på det førre albumet til Stevens, Izitso frå 1977. Davies var med på å skriva to nye songar. Det gamle teamet hadde no kome saman igjen for å fullføra den siste plata. Albumet vart spelt inn fleire stader, mellom anna i Sweet Silence Studios i København, Longview Farms i Massachusetts, Advision i London og CBS i New York City, og vart fullført i Le Studio i Quebec.
På dette tidspunktet bad Yusuf fem gonger dagleg, og øktene fekk eit melankolsk preg, ettersom det var underforstått at dei skulle bli det siste. Den 3. desember 1978 vart albumet Back to Earth gitt ut. Same dag som albumet kom ut, døydde far til Yusuf, Stavros Georgiou. Ettersom han ikkje var villig til å marknadsføre albumet med ein turné, nådde det berre ein 33. plass på Billboard-lista, og singlane «Bad Brakes»/«Nascimento», og «Randy»/«Nascimento» gjorde det dårleg på listene. Den britiske singelutgivinga, «Last Love Song»/«Nascimento», gitt ut på Island i februar 1979 nådde heller ikkje hitlistene. Det skulle bli det siste albumet til songaren på 28 år, inntil An Other Cup vart gitt ut i 2006.
Back to Earth har vender attende til den akustiske gitarlyden frå dei tidlege 1970-talsalbuma til Stevens som Tea for the Tillerman. To av songane, «Just Another Night» og «Last Love Song», uttrykkjer bitterheit over korleis han vart handsama av musikkindustrien, med tekstar som «If you don't want me, maybe I don't want you. » I songen «Never» indikerer likevel Stevens at han kanskje vil venda tilbake til musikken ein dag, «There's going to be another time; there's going to be another moment.» Til slutt ville han venda tilbake til populærmusikken.
Frogner kyrkje i Sørum
Frogner nye kyrkje er ei langkyrkje frå 1925 i Lillestrøm kommune, Viken fylke. Byggverket er i tre og har 350 sitjeplassar. Kyrkja avløyste ei gamal steinkyrkje som brann i 1918.
It Would Be So Nice
I følgje ein avisartikkel frå 1968 finst det to versjonar av den originale singelen med noko forskjellig tekst. Soga er at den første teksten hadde ein referanse til den britiske avisa Evening Standard. Det vart sagt at dette vart bannlyst av BBC på grunn av den strenge reklmaeregelen som sa at ikkje noko produkt kunne nemnast med namn. Gruppa vart tvungen til å bruke meir tid på innspelinga og spele inn ein spesialversjon for BBC, der teksten vart endra til «Daily Standard». Denne vertsjonen er den einaste som er gjeven ut på LP og CD. Det er ukjend kor mange kopiar det finst av «Evening Standard»-platene og om dei finst i det heile tatt. Trass i auka publisitet om singelen, vart han lite spelt på radio og gjekk aldri inn på singellista.
I The Dark Side of the Moon: The Making of the Pink Floyd Masterpiece skriv John Harris om songen: "Den første innspelinga [Pink Floyd] gav ut etter at Syd Barrett forlet dei var Richard Wright sin nesten uuthaldelege underlege 'It Would Be So Nice,' ein singel med enkel pop-psykedelia, kanskje meir lik musikken til artistar som the Hollies og the Monkees. Som Roger Waters seinare sa, 'Ingen høyrte han fordi han var så elendig.' Waters sin eigen komposisjon var ikkje stort betre. 'Julia Dream', B-sida til singelen, synte mykje av det same problemet: sjølv om bandet ønskte å halde på Syd Barrett-estetikken, var forsøka deira håplaust enkle."
Nick Mason var til og med meir tydeleg enn Waters om kor mykje han mislikte songen, og kalla han «fucking awful».
Ein coververjson av songen finst på det andre soloalbumet til Captain Sensible, The Power of Love.
Andre versjonar
Ein versjon av songen fint på Captain Sensible sitt andre soloalbum, The Power of Love.
Helena Petrovna Blavatsky
Helena Petrovna Blavatsky, òg kalla Madame Blavatsky, fødd Helena von Hahn var ein russisk okkultist og mystikar som gjennom skriftene sine la grunnlaget for den moderne teosofien og for organisasjonen Teosofisk samfunn.
Liv
Helena Petrovna von Hahn vart fødd natt til 31. juli 1831 i byen Jekaterinoslav i Ukraina, som den gongen var ein provins i det russiske imperiet. Ho var dotter av oberst Peter von Hahn, ein russisk offiser av tysk adeleg herkomst. Han nedstamma frå grev Hahn von Rottenstern-Hahn i Basedow i Mecklenburg, som emigrerte til Russland på 1700-talet. Mora Helena de Fadejev tilhøyrde ei gammal russisk adelsslekt, og skreiv eit dusin noveller under pseudonymet «Zenaida R.». Ho vart skildra som «den russiske George Sand» av Vissarion Belinskij.
Syster til Helena, Vera Zjelikhovskaja, var barnebokforfattar, men skreiv òg historier om okkulte emne.
Faren til mora Andrej Mikhailovitsj Fadejev var guvernør i Saratov og seinare i Tbilisi. Mormora hennar var prinsesse Jelena Dolgorukij. Dei var begge prominente skikkelsar i den russiske opplysingstida.
Grev Sergej Juljevitsj Witte, som var russisk finansminister, og deretter statsminister under tsar Nikolaj II av Russland, var eit syskenbarn. I memoarene sine omtalar grev Witte møta sine med Helena. Mora døydde 28 år gammal, då Helena var 11 år gammal. Ho og broren budde deretter hos besteforeldra sine.
I 1848, mindre enn 17 år gammal, vart Helena gift med den 40 år gamle Nikifor Vasiljevitsj Blavatsky, som var viseguvernør i Jerevan. Etter tre månader rømde ho frå han og kom seg om bord på ein dampbåt frå Tbilisi til Istanbul.
Deretter er det vanskeleg å følgja ferda hennar. Ho presenterte ved ulike høve ulike forteljinga om reiser til blant anna Amerika, Java, Ceylon, India og Tibet. Sikkert er det iallfall at ho hadde vitja Egypt og andre land i Midtausten, hadde opptredd som sirkusryttar og spådame, overlevd skipsforlis og kjempa med Garibaldis soldatar i Italia. Overalt hadde ho oppsøkt mystikarar og okkultistar og opparbeida seg inngåande kjennskap til den esoteriske tradisjonen.
Point Retreat
Point Retreat er eit nes heilt aust på Kar Plateau i Granite Harbour i Victoria Land. Det vart namngjeve under Terra Nova-ekspedisjonen, 1910-13.
Gåsö
Gåsö er ei øy i Sverige i landskapet Bohuslän ved Lysekil. Gåsö ligg ved inngangen til fjorden Gullmarn og er ein del av Gullmarn naturreservat. Gåsö skjergard består hovudsakleg av to store øyar, Gåsö og Storön, og dels av mange mindre holmar og skjer. Det gamle fiskeværet på hovudøya er i dag berre busett om sommaren, då innbyggjartalet når kring 250. Gåsö skjergard er kjend for den vakre naturen med mange naturlege hamner og dei er ein populær stad for småbåtfolk.
Helena Petrovna Blavatsky
Teosofisk samfunn
I 1873 kom ho til New York der ho vart kjend med oberst Henry Olcott, som delte interessa hennar for okkulte fenomen. Blavatsky imponerte han og mange andre ved å få fram ei lang rekkje spiritistiske fenomen: Usynlege bjøller ringte, møblane gav frå seg bankelyder, og gjenstandar materialiserte seg for auga på forbløffa tilskodarar. I 1878 vart ho amerikansk statsborgar.
Olcott skaffa Madame Blavatsky ei leilegheit der dei oppretta Teosofisk samfunn hausten 1875. Ordet «teosofi» tyder 'guddommeleg visdom' eller 'kunnskap om det guddommelege'. H. P. Blavatsky vart sekretæren til det nye selskapet, medan Olcott vart president.
Den nye samskipnaden hadde eit tredelt føremål:
Madame Blavatsky si bok Den avslørte Isis kom på marknaden i 1877. Den vakte stor merksemd, fekk rosande omtaler i avisene og kom på kort tid i fleire opplag. Den avsløra Isis har undertittelen «ein hovudnøkkel til gammal og ny vitskap og teologi». Madame Blavatsky hevdar at sann religion og sann vitskap ikkje er motsetnader, men tvert imot utfyller og gjer kvarandre rikare. Alle religionar spring ut av ei felles sanning, og dei sanne innvigde i alle religionar har til alle tider vore klar over dette, skriv ho.
Til India
Madame Blavatsky demonstrerte assorterte fenomen for han; astrale bjøller og bankande møblar, og dessutan materialisering av ein kaffikopp med skål, ei flaske vatn, eit utfylt medlemsbrev i Teosofisk samfunn og ei forsvunnen brosje.
H. P. Blavatsky hevda at ho hadde sina okkulte kunnskapar frå ei gruppe høgt utvikla menneske, mahatmaene eller meistrane. Sinnett bad om å få kontakt med desse meistrane.
I løpet av dei neste fire åra fekk Sinnett og venen hans A.O. Hume ei mengd brev frå meistrane Koot Hoomi Lal Singh og Morya. Nokre kom i posten, andre fall ned frå taket eller låg plutseleg framfor dei. Sinnett fekk gjennom desse breva ei innføring i okkult filosofi som danna grunnlaget for bøkene hans Esoteric Buddhism og The Occult World.
Breva er seinare vorte offentleggjort under namnet The Mahatma Letters to A. P. Sinnet, og utgjer ein hjørnestein i den teosofiske litteraturen. Originalane er vortne deponerte i British Museum i London. Brev frå Koot Hoomi og Morya til andre mottakarar er òg utgjevne i fleire bind under namnet Letters from the Masters of the Wisdom.
Selskapet for Psykisk Forsking sende den unge Richard Hodgson til Adyar for å granska påstandane. Han rapporterte at alle dei påståtte fenomena til Blavatsky var falske. Han meinte madame Blavatsky var russisk agent, og at  arbeidet med teosofien var eit skalkeskjul for dette. Rapporten førte til omfattande utmeldingar av Teosofisk samfunn.
Den løynlege læra
I Europa heldt fram H P Blavatsky å arbeida med hovudverket sitt. The Secret Doctrine ('Den hemmelege læra') vart utgjeven i 1888, i to bind, på over 1500 tettskrivne sider. Boka er forma som kommentarar til eit elles ukjent manuskript, Dzyans Bok, som mahatmaene Koot Hoomi og Morya frå Tibet skal ha overført til ho telepatisk.
Kritikarar hevdar at ho sjølv hadde funne opp Dzyans stanzer, men nyare religionsforsking og vitnesbyrd frå tibetansk hald viser likevel at det er samsvar mellom madame Blavatsky si lære og aspekt av tibetansk buddhisme. Den noverande Dalai Lama har ved fleire høve vitja Teosofisk samfunn i Adyar, og delteke på teosofiske arrangement andre stadar. Han har rost Blavatskys store innsats for å spreia kunnskapen om tibetanske religiøse tradisjonar.
Madame Blavatsky skriv at mennesket eksisterer på mange plan, frå det guddommelege til det fysiske. Ho skriv om forsvunne høgkulturar på Atlantis og i Egypt. Vidare skriv ho at mennesket skal utvikla seg gjennom ein serie på sju rotraser, der dagens menneskje stort sett  tilhøyrer femte underrase av femte rotrase. Blant Blavatskys tilhengarar har enkelte grupper teke læra hennar til inntekt for rasistiske ideologiar. Blant annan spelte teosofien si raselære ei rolle i utviklinga av nazismen.
Frå 1887 til ho døydde i 1891 budde madame Blavatsky i London. I tillegg til å gjera ferdig 'Den hemmelege læra', skreiv ho fleire mindre bøker, som 'Nøkkelen til teosofi' og 'Røysta til stilla'.
Ho deltok aktivt i den teosofiske verksemda, som leiar for den europeiske seksjonen, som redaktør for tidsskriftet Lucifer, som inspirator og som foredragshaldar, særleg i Blavatskylosjen. Ho tok dessutan initiativet til å oppretta ein «esoterisk seksjon» innan Teosofisk samfunn. Medlemmane av den esoteriske seksjonen fekk personleg instruksjon frå Madame Blavatsky i spesielle emne, slik ho òg hevda at alle store religionar hadde si esoteriske kjerne.
Fleire medlemmar i den esoteriske seksjonen, mellom dei den irske poeten W.B. Yeats, var òg med i Det Gyldne Daggrys Hermetiske Orden.
Madame Blavatsky formulerte eit teoretisk grunnlag som dei fleste moderne okkulte og esoteriske rørsler verda over stadig byggar på. Blant dei viktigaste videreførarane av Madame Blavatskys arbeid er Annie Besant og Charles Leadbeater, Alice A. Bailey og Rudolf Steinar.
Død
Ho hadde allereie vore svekka av sjukdom i ei tid då ho 8. mai 1891 døydde av influensaen som herja i London. Dødsfallet vart nemnt i over hundre pressesaker i britisk presse, i tillegg til lesarbrev frå teosofar om tydinga hennar.
Skrifter
Hennar «Collected Writings» er utgjeve i 15 store bind. Ingen av hovudverka hennar finst på norsk, men 'Den hemmelege læra' finst i utdrag på svensk og i sin heilskap på dansk. Eit utdrag frå den korte pamfletten The Key to Theosophy er utgjeven på norsk i antologien New Age, 2007.
Sogn i Oslo
Sogn er eit bustadsstrøk i Bydel Nordre Aker i Oslo.
Avgrensing
I vest går grensa frå og med John Brandts veg og i ei rett linje rett sørover til ho treff krysset Sognsvannsbanen/Vestgrensa. Deretter følgjer grensa Sognsvannbanen austover, til Ring 3 ved inngangen til Tåsentunnelen. Deretter går grensa rett nordover, først over ringvegen, og deretter gjennom Damefallet som er grensa i aust. I nord er grensa området nord for Storkenebbveien.
Dermed grensar det i vest til Gaustad (nord for Ring 3) og Gaustadbekkdalen (sør for Ring 3), Ullevål Hageby og Berg i sør, Nordberg i aust og Kringsjå i nord (der Nordberg skule ligg).
Historie
Sogn har fått namnet sitt etter dei to gardane Vestre og Austre Sogn gard. Hovudbygninga til Vestre Sogn gard eksisterer framleis, og ligg i hjartet av Sogn studentby. Austre Sogn gard låg nordaust for Vestre Sogn gard, eit par steinkast unna, men vart riven i samband med bygginga av studentbyen.
Mykje av villaområdet på Sogn vart bygt på 1930-talet, og ber preg av ein funksjonalistisk stil. Husa vart bygde etter at A/S Akersbanane saman med Aker kommune i åra rundt 1920 hadde gjort store tomtekjøp på Sogn, men òg i nærområda Nordberg, Berg og Haugerud, i samband med planlegging og utvikling av det ein kalla for Sogn haveby. Nokre år seinare utparsellerte og selde A/S Åkerbanane tomtene til finansiering av Sognsvannbanen.
Bydel Sogn var tidlegare òg namnet på den lokale bydelen før Bydelreform 2004 sette fast nye bydelgrenser i Oslo.
Margunn Bjørnholt
Ho er forskar I ved Nasjonalt kunnskapssenter om vald og traumatisk stress (NKVTS) og professor II i sosiologi ved Universitetet i Bergen. Ho har tidlegare vore forskar ved mellom anna forskingsprogrammet Alternativ Framtid (Senter for utvikling og miljø ved Universitetet i Oslo), Arbeidsforskingsinstituttet og Institutt for sosiologi og samfunnsgeografi ved UiO. Ho har forska på kjønnsbasert vald, vald mot flyktningar og migrantar, vald i samiske miljø, likestilling, menn og maskulinitetar, politikkstudiar og fleire andre tema.
Sogn i Oslo
Busetnad
Utanom Sogn studentby finn ein Sogn hagekoloni og Solvang Kolonihagar på Sogn, og dessutan nedlagde Sogn vidaregåande skule, som frå 2013 har husa Kuben vidaregåande skule, avdeling Ullevål og frå 2014 den nye Blindern vidaregåande skule. Elles er Sogn i hovudsak eit villaområde med ein del rekkjehus og låge bustadblokker i området langs Kaj Munks vei/Ring 3.
Margunn Bjørnholt
Ho var leiar i Norsk Kvinnesaksforening 2013–16.
Sogn i Oslo
Busetnad
Likevel er òg Ullevaal Stadion med området rundt ein del av strøket, og dette området skil seg veldig ut frå resten av strøket. Denne staden vert dominert både fysisk og identitetsmessig av Stadionanlegget. Mellom T-banelinja og Ring 3 har området karakter av å vera ei urban grensesone med større, einskilde nærings- og undervisingsbygg langs vestsida av Sognsvegen og av Ullevaal Stadion på austsida.
Kylie Showgirl
Kylie Showgirl er ein konsert-DVD frå den australske songaren Kylie Minogue. Han vart filma under turnen Showgirl: The Greatest Hits Tour den 6. mai 2005 i Earls Court Exhibition Centre i London og utgjeven av EMI i november 2005 i Europa.
I 2005 vart Kylie Showgirl sertifisert tre gonger platina i Australia, og vart den tiande mest selde musikken-DVD i landet. Året etter vart DVD-en vart sertifisert fire gonger platina.